Lost Frequencies

פליקס דה לט (בצרפתית: Felix De Laet נולד ב-30 בנובמבר 1993), הידוע בשם הבמה Lost Frequencies, הוא דיג'יי ומפיק מוזיקלי בלגי. הוא ידוע בעיקר בזכות הסינגלים "Are You with Me" משנת 2014 ו"Reality" משנת 2015. פליקס דה לט נולד בבלגיה ואת דרכו המוזיקלית התחיל עוד בילדותו. הוא גדל במשפחה מוזיקלית וכבר בגיל צעיר ניגן בפסנתר עם אחיו. דה לט בחר את שם הבמה Lost Frequencies (מילולית: "תדרים אבודים") משום שכאשר התחיל ליצור רמיקסים, הוא היה עושה שימוש בשירים ישנים מסגנונות מגוונים, אותם הוא מכנה "תדרים אבודים". השם Lost Frequencies משקף את ההשפעות הרבות שלו, וכן את הרצון שלו לחשוף חומרים נשכחים ולהציג אותם באור חדש. לדבריו המוזיקה שלו לא קלה להגדרה ולקטלוג בז'אנר מסוים, ו"תדרים אבודים" מסכם אותה. "Lost Frequencies מושפע ממגוון עולמות מוזיקליים ומשלב בין היפ הופ, דראם אנד בייס, קאנטרי ג'אז סול וטכנו. בשנת 2014, לוסט פריקוונסיז עשה רמיקס לשיר "Are You with Me" של אמן הקאנטרי איסטון קורבין. השיר הופיע במקור באלבום האולפן השני של קורבין, "All Over the Road", אך לא הופץ כסינגל. לוסט פריקוונסיז עשה רמיקס לשיר והעלה אותו לסאונדקלאוד. הלהיט נוצר בהשראת הרמיקס של Wankelmut לשיר "One Day / Reckoning "Song של אסף אבידן, אשר בעקבותיו החליט דה לט ליצור רמיקס שמבוסס על גיטרות ובאסים. חברת התקליטים ארמדה מיוזיק ומייסד חברת התקליטים The Bearded Man, מרוואן טלילי, גילו את הרמיקס של לוסט פריקוונסיז והחתימו אותו. המהדורה הרשמית הופצה ב-27 באוקטובר 2014. ב-15 בנובמבר 2014 הסינגל הגיע למקום הראשון ה-Ultratop בבלגיה, כמו כן הגיע למקום השני בטבלת Walloon. בשנת 2015 הגיע לראש הטבלאות של אוסטרליה ואוסטריה. בנוסף השיר הגיע לעשרת השירים המושמעים ביותר במדינות נוספות באירופה, בהן פינלנד, צרפת, הולנד, נורווגיה, ספרד, גרמניה, פולין, אירלנד, שווייץ, בריטניה, שוודיה וטורקיה. ב-3 ביוני 2016, לוסט פריקוונסיז הפיץ את הסינגל "Beautiful Life", יחד עם סנדרו קוואזה, אשר היה לסינגל הראשון באלבום הבכורה שלו. הוא הודיע בטוויטר כי הוא מתכוון להפיץ את האלבום בספטמבר 2016. ב-8 בספטמבר הוא הפיץ רמיקס לשיר "Cold Water" של ג'סטין ביבר ומייג'ור לייזר. הוא הוציא את אלבום הבכורה שלו בשם "Less Is More" ב-21 באוקטובר 2016. האלבום כולל את הלהיטים "Are You with Me" ו-"Reality" כמו גם את הסינגלים "Beautiful Life", "What Is Love" ו-"All Or Nothing" יחד עם המוזיקאי אקסל אהנסטרום. במאי ויוני 2017 שניהם הצטרפו לסיבוב ההופעות של הצ'יינסמוקרס. האלבום Less Is More הועמד על ידי IMPALA (איגוד חברות המוזיקה העצמאיות) לפרס אלבום השנה לשנת 2016, כאלבום הטוב ביותר שפורסם בלייבל אירופי עצמאי. הסינגל "Reality" זכה להצלחה גם כן לצד הסינגל "Are You with Me" והגיע לראש המצעדים ברחבי אירופה. השירים זכו להצלחה רבה גם בארץ, ושני הלהיטים נכנסו לפלייליסט יום של גלגלצ. Lost Frequencies מופיע גם בפסטיבלים בין לאומיים רבים כמו פסטיבל קואצ'לה וטומרולנד ברזיל בהם היה בשנת 2016, ביולי 2017 אף הופיע בטומורולנד המקורי אשר בבלגיה. Lost Frequencies אף הופיע פעמיים בישראל. ב-19 בינואר 2015 הגיע להופעה במועדון הבארבי בתל אביב. ב-11 באפריל 2017 הצטרף Lost Frequencies להופעה של דימיטרי וגאס ולייק מייק ב"רייב פסח" אשר נערכה בלייב פארק ראשון לציון וב-2018 היה לפתיחה של מרשמלו בישראל בתל אביב. ב-30 ביולי 2021, הוציא, בשיתוף פעולה עם קאלום סקוט, את הסינגל "Where Are You Now". ב-1 בספטמבר 2023 הוציאו את הסינגל "Dive" עם טום גרגורי. מדיה וקבצים בנושא Lost Frequencies בוויקישיתוף אתר האינטרנט הרשמי של Lost Frequencies Lost Frequencies, ברשת החברתית פייסבוק Lost Frequencies, ברשת החברתית אקס (טוויטר) Lost Frequencies, ברשת החברתית אינסטגרם Lost Frequencies, ברשת החברתית טיקטוק Lost Frequencies, סרטונים בערוץ היוטיוב Lost Frequencies, במסד הנתונים הקולנועיים IMDb (באנגלית) Lost Frequencies, באתר אפל מיוזיק (באנגלית) Lost Frequencies, באתר ספוטיפיי Lost Frequencies, באתר סאונדקלאוד (באנגלית) Lost Frequencies, באתר Last.fm (באנגלית) Lost Frequencies, באתר AllMusic (באנגלית) Lost Frequencies, באתר MusicBrainz (באנגלית) Lost Frequencies, באתר דיזר Lost Frequencies, באתר Discogs (באנגלית) Lost Frequencies, באתר Songkick (באנגלית) Lost Frequencies, באתר Genius Lost Frequencies, באתר בילבורד (באנגלית) Lost Frequencies, באתר טיידל (באנגלית) Lost Frequencies, באתר אמזון מיוזיק המפיק Lost Frequencies יגיע להופעה בישראל, באתר וואלה, 9 בדצמבר 2015 עכבר העיר אונליין, לוסט פריקוונסיס - Lost Frequencies בישראל, באתר הארץ Lost Frequencies - היוצר והמפיק הבלגי המצליח מגיע לראשונה להופעה בתל אביב, באתר בארבי, ‏19 בינואר 2016 מערכת mako מוזיקה, ‏בא להרים: לוסט פריקוונסיס יופיע הערב בישראל, באתר ‏מאקו‏, 19 בינואר 2016 מערכת mako מוזיקה, ‏לוסט פריקוונסיס יופיע בישראל, באתר ‏מאקו‏, 9 בדצמבר 2015 זוהר צלח, דימטרי וגאס ולייק בישראל - מה מחכה לכם בהופעה?, באתר nana10‏, 10 במרץ 2017 מערכת Time Out, מפיק הדאנס הפופולרי Lost Frequencies יופיע בתל אביב, באתר Time Out, ‏09 בדצמבר 2015 Line-up Tomorrowland 2017 מישל בנימוביץ, ההופעות בארץ לקיץ 2017, ‏29 במרץ 2017 (ארכיון) מיכל קליינברג וזוהר צלח, מחפשים מה לעשות בפסח? אלו האירועים השווים, באתר nana10‏, 9 באפריל 2017